CELEX: 32015D0037
Language: sk
Date: 2015-11-19 00:00:00
Title: Rozhodnutie Európskej centrálnej banky (EÚ) 2015/2202 z 19. novembra 2015, ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2015/37)

28.11.2015   
            
            
               SK
            
            
               Úradný vestník Európskej únie
            
            
               L 313/42
            
         ROZHODNUTIE EURÓPSKEJ CENTRÁLNEJ BANKY (EÚ) 2015/2202
   z 19. novembra 2015,
   ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2015/37)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,
   keďže:
   
               (1)
            
            
               V rozhodnutí ECB/2010/23 (1) sa ustanovuje mechanizmus združovania a rozdeľovania menových príjmov z operácií menovej politiky.
            
         
               (2)
            
            
               Rozhodnutie Európskej centrálnej banky (EÚ) 2015/774 (ECB/2015/10) (2) upravuje zavedenie programu nákupu aktív verejného sektora na sekundárnom trhu na účely menovej politiky.
            
         
               (3)
            
            
               Rovnako ako v prípade nákupov podľa rozhodnutia ECB/2009/16 (3) a rozhodnutia ECB/2011/17 (4) by sa štátne dlhopisy a dlhopisy vydané agentúrami nakupované podľa rozhodnutia (EÚ) 2015/774 (ECB/2015/10) mali považovať za vytvárajúce príjem vo výške referenčnej sadzby, ako je to vymedzené v rozhodnutí ECB/2010/23.
            
         
               (4)
            
            
               Príjem z požičiavania obchodovateľných dlhových nástrojov v rámci všetkých programov pre nákup cenných papierov súvisiacich s menovou politikou by sa nemal považovať za menový príjem, keďže tieto operácie nie sú vo všeobecnosti účtované v účtovníctve národných centrálnych bánk členských štátov, ktorých menou je euro (ďalej len „národné centrálne banky“).
            
         
               (5)
            
            
               Čistý príjem zo swapových zmlúv Eurosystému s centrálnymi bankami mimo Eurosystému by sa mal rozdeliť medzi národné centrálne banky ako menový príjem.
            
         
               (6)
            
            
               Zloženie záväzkového základu a aktív vedených oddelene, ktoré sú stanovené v prílohách I a II k rozhodnutiu ECB/2010/23 by sa preto malo upraviť.
            
         
               (7)
            
            
               Rozhodnutie ECB/2010/23 by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Zmeny
   Rozhodnutie ECB/2010/23 sa mení takto:
   
               1.
            
            
               Článok 3 ods. 1 sa nahrádza takto:
               „1.   Výška menového príjmu každej NCB sa určuje meraním skutočného príjmu, ktorý sa odvodzuje od oddelene vedených aktív účtovaných v účtovníctve danej NCB. Výnimkou z uvedeného je, že:
               
                           a)
                        
                        
                           zlato sa nepovažuje za vytvárajúce príjem;
                        
                     
                           b)
                        
                        
                           za vytvárajúce menový príjem vo výške referenčnej sadzby by sa mali považovať:
                           
                                       i)
                                    
                                    
                                       cenné papiere držané na účely menovej politiky podľa rozhodnutia ECB/2009/16 (5);
                                    
                                 
                                       ii)
                                    
                                    
                                       cenné papiere držané na účely menovej politiky podľa rozhodnutia ECB/2011/17 (6);
                                    
                                 
                                       iii)
                                    
                                    
                                       dlhové nástroje vydané ústrednou štátnou správou a uznávanými agentúrami a náhradné dlhové nástroje vydané verejnými nefinančnými korporáciami držané na účely menovej politiky podľa rozhodnutia Európskej centrálnej banky (EÚ) 2015/774 (ECB/2015/10) (7).
                                    
                                 
                     
                  (5)  Rozhodnutie ECB/2009/16 z 2. júla 2009 o vykonávaní programu nákupu krytých dlhopisov (Ú. v. EÚ L 175, 4.7.2009, s. 18)."
						
               
                  (6)  Rozhodnutie ECB/2011/17 z 3. novembra 2011 o vykonávaní druhého programu nákupu krytých dlhopisov (Ú. v. EÚ L 297, 16.11.2011, s. 70)."
						
               
                  (7)  Rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10) (Ú. v. EÚ L 121, 14.5.2015, s. 20).“"
						
            
         
               2.
            
            
               V odseku A prílohy I sa dopĺňa tento bod 8:
               
                           „8.
                        
                        
                           Pasíva voči ECB kryjúce pohľadávku, ktorá súvisí so swapovými zmluvami medzi ECB a centrálnou bankou mimo Eurosystému, ktoré vytvárajú čistý príjem pre Eurosystém (časť podsúvahových pasív).“
                        
                     
         
               3.
            
            
               V odseku A prílohy II sa dopĺňa tento bod 10:
               
                           „10.
                        
                        
                           Pohľadávky voči zmluvným stranám eurozóny, ktoré súvisia so swapovými zmluvami medzi ECB a centrálnou bankou mimo Eurosystému, ktoré vytvárajú čistý príjem pre Eurosystém (časť položky 3.1 aktív HS).“
                        
                     
         Článok 2
   Nadobudnutie účinnosti
   Toto rozhodnutie nadobúda účinnosť 31. decembra 2015.
   
      Vo Frankfurte nad Mohanom 19. novembra 2015
      
         
            Prezident ECB
         
         Mario DRAGHI
      
   
   
      (1)  Rozhodnutie ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (Ú. v. EÚ L 35, 9.2.2011, s. 17).
   
      (2)  Rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10) (Ú. v. EÚ L 121, 14.5.2015, s. 20).
   
      (3)  Rozhodnutie ECB/2009/16 z 2. júla 2009 o vykonávaní programu nákupu krytých dlhopisov (Ú. v. EÚ L 175, 4.7.2009, s. 18).
   
      (4)  Rozhodnutie ECB/2011/17 z 3. novembra 2011 o vykonávaní druhého programu nákupu krytých dlhopisov (Ú. v. EÚ L 297, 16.11.2011, s. 70).